Astana

Ti Astana (, Astana; ) ket ti kapitolio a siudad ti Kazakhstan. Daytoy ket mabirukan iti igid ti Karayan Ishim iti akin-amianan a paset ti Kazakhstan, iti kaunegan ti Rehion ti Akmola, ngem naisina a maadministro manipud iti rehion kas maysa a siudad nga addaan iti espesial a kasasaad. Ti maysa nga opisial a karkulo idi 2022 ket nangireporta ti populasion iti 1 350 228 iti kaunegan dagiti patingga ti siudad, a mangaramid daytoy iti maikadua a kadakeklan a siudad iti Kazakhstan, kalpsan ti Almaty, ti kapitolio manipud idi 1991 aginggana idi 1997.

Napundar idi 1830 a kas pagtaengan ti Akmoly () wenno Akmolinsky prikaz (), daytoy ket nagserbi idi a pagsammakedan para dagiti Kosako ti Siberia. Idi 1832, ti pagtaengan ket naikkan iti kasasaad iti ken nanaganan manen iti Akmolinsk (). Idi 20 Marso 1961, ti siudad ket nanaganan manen iti Tselinograd () tapno mamarkaan ti ebolusion ti siudad a kas sentro ti kultura ken administrasion ti Kampania dagiti Birhen a Dagdaga. Idi 1992, daytoy ket nanaganan manen iti Akmola (), ti nabaliwan a kasisigud a nagan a kayatna a sawen ket "ti puraw a tabon". Idi 10 Disiembre 1997, sinukatan ti Akmola ti Almaty tapno agbalin a kapitolio ti Kazakhstan. Idi 6 Mayo 1998, daytoy ket nanaganan manen iti Astana, a ti kayatna a sawen ket "ti kapitolio" iti pagsasao a Kasaho.

Ti Astana ket maysa a naplano a siudad, kas ti Brasilia idiay Brasil, Canberra idiay Australia ken Washington, D.C. idiay Estados Unidos. Ti master a plano ti Astana ket dinisenio idi babaen ni Kisho Kurokawa ti Hapon nga arkitekto. Kas tugaw ti Gobierno ti Kazakhstan, ti Astana ket isu ti lugar ti Kamara ti Parlamento, ti Korte Suprema, ti Palasio ti Presidente ti Ak Orda ken dagiti nadumaduma a departamento ken ahensia ti gobierno. Daytoy ket ayan dagiti adu puturistiko a pasdek, dagiti hotel ken dagiti skyscraper. Ti Astana ket isu ti sentro ti isport, ket naisaad a mangsangaili ti Expo 2017. Ti Astana ket addaan pay kadagiti adu a pagaywanan iti salun-at ken dagiti sistema ti edukasion.

Dagiti nagibasaran

Adu pay a mabasbasa

Dagiti akinruar a silpo 

 
Dagiti kapitolio iti Asia